Xavin Hotel Harkány

Horizom Yoga&Music 2025
2025-06-27 - 2025-06-29 | Palkonya, Fő u., Palkonya, Baranya, 7771, Magyarország
Horizom Yoga&Music 2025 – a Haraszti Birtok és Trifla(fater) Birtok jóvoltából az elmúlt évekhez hasonlóan ismét megrendezésre kerül a HorizOm Birtok zenei és jóga hétvégéje 2025.06.27 – 29. között!
Több napon keresztül lassulás a jóga és a zene jegyében!
Különböző jógastílusok a friss szabad levegőn, DJ-k finom dallamai és a természet közelsége a Villányi borvidéken, Palkonyán, 2 napon át.
Jöjjön el a palkonyai Szőlőhegyre, ahol két birtokon, két napon keresztül élvezheti a zseniális zenéket zenészek, valamint DJ-k jóvoltából és mellette jógázhat egész nap, különböző stílusokat kipróbálva, szuper oktatók közreműködésével. A kettőt akár egyszerre is teheti, hiszen minden jógaórát DJ-k kísérnek majd! 😉
horizom joga & music 2025
Horizom Yoga & Music – részletek
Az idei évben immár ötödik alkalommal megrendezésre kerülő HorizOm szabadtéri jógás-zenés rendezvényt az Újhold energiáira van hangolva és ezzel együtt a megújulás kerül a fókuszpontba. Tartson a szervezőkkel a Villányi borvidék mesés lankái között, a Palkonyai Szőlőhegy két fantasztikus birtokán!
A rendezvényünk neve HorizOm, ugyanis a csodálatos palkonyai hegyen az ászanák mellett a mesés kilátást, a horizonton felbukkanó napfelkeltét, majd az égboltról lebukó napot is egyaránt élvezhetjük az eseménynek otthont adó két szőlőbirtokon. A szervezők célja ezzel a rendezvénnyel, hogy a tudatos gondolkodású emberek találkozzanak, megismerkedjenek a jóga különböző ágaival és magával a jógafilozófiával, valamint közelebb jussanak az önvalóhoz. A jógaoktatók gondosan komponált mozdulatai és rezidens DJ-k ellazító ütemei tökéletes egymásra hangoltsággal segítenek elengedni a feszültségeket és ezzel együtt felszabadítani az energiákat.
Az esték jó hangulatáról pedig a Birtok Dj Crew gondoskodik, akik a ropogó tábortűz mellett pakolgatják majd a bakelit lemezeket a dj pultban.
Mindez egy elképesztő természeti környezetben, ami még emelkedettebbé teszi a megélést.
A pontos programfüzet még kialakítás alatt van, addig is válogassunk a 2024-es év jellemző programjaiból!
Programok, események – 2024 – ízelítő 2025-re!

Program-, és szívnyitó #hathajóga • Makai Angéla • Haraszti Birtok
Hatha jóga és jóga tanítások, #transztánc • Sipos László és Nagy Györgyi • Haraszti Birtok
#Napfelkelte jóga, #mantra meditáció az újhold jegyében • Polgár Kata • Haraszti Birtok
Reggeli, kávészünet • Haraszti Birtok
#Ayurvédikus újhold gyakorlás- jóga • Janetka Nelli • Trifla Birtok
#Megújulás hatha jóga gyakorlás • Hargitai Csaba • Trifla Birtok
#Kundalini Jóga mély relaxáció zárással • Burai Ildikó • Trifla Birtok
#Relaxáció hangtállal és ebéd szünet • Polgár Kata • Trifla Birtok
#Slow Flow • Zengő Csillag • Trifla Birtok
#Astanga bevezető az első sorozatba • Halász Judit • Trifla Birtok
Yoga #Flow • Janetka Nelli • Trifla Birtok
#Osho dinamikus meditáció • Burai Ildikó • Trifla Birtok, Góré (előzetes regisztrációhoz kötött)
#Holdüdvözlet Slow Flow Special Yoga Act DJ • Böhm Zsófi • Trifla Birtok
Vacsora • Haraszti Birtok
#Tibeti buddhista meditáció -újhold/ megújulás • Hárságyi Balázs • Trifla Birtok – INYGENES PROGRAM
Thai masszázs • Halász Judit; Vivanco Sylvia; Janetka Nelli • helyszíni regisztrációhoz kötött
Tantrikus (meditatív) thai kezelés • Burai Ildikó
Holisztikus fejmasszázs • Marosvári Réka (világOM)
Hangfürdő • Polgár Kata – Góré, Trifla Birtok (15:00 és 16:00 kezdés, előzetes regisztráció szükséges!)
Kezelés a #Craniosacralis terápia részelemeivel • Kampós Balázs (MedOldás)
